A BIZOTTSÁG 1483/2004/EK RENDELETE
(2004. augusztus 20.)
egyes elnevezéseknek az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba való bejegyzéséről szóló 2400/96/EK tanácsi rendelet mellékletének kiegészítéséről („Carne de la Sierra de Guadarrama”, „Ternera de Navarra” vagy „Nafarroako Aratxea”, „Carne de Vacuno del País Vasco” vagy „Euskal Okela”, „Ternera Asturiana” és „Carne de Cantabria”)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92 EGK tanácsi rendeletre (1) és különösen annak 6. cikke (3) és (4) bekezdésére,
mivel:
(1)
A 2081/92/EGK rendelet 5. cikkével összhangban Spanyolország továbbított a Bizottságnak öt, „Carne de la Sierra de Guadarrama”, „Ternera de Navarra” vagy „Nafarroako Aratxea”, „Carne de Vacuno del País Vasco” vagy „Euskal Okela”, „Ternera Asturiana” és „Carne de Cantabria” elnevezéssel földrajzi jelzésként történő bejegyzésre vonatkozó kérelmet.
(2)
Az említett rendelet 6. cikkének (1) bekezdésével összhangban megállapították, hogy a kérelmek megfelelnek a rendeletnek, különösen abban a tekintetben, hogy a kérelmek tartalmazzák a rendelet 4. cikkében előírt valamennyi adatot.
(3)
A 2081/92/EGK rendelet 7. cikkének értelmében a kérdéses elnevezések az Európai Unió Hivatalos Lapjában való közzétételét követően (2) nem érkezett tiltakozás a Bizottsághoz.
(4)
Következésképpen ezeket az elnevezéseket be kell jegyezni az „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba, és ezáltal ezek a Közösség egész területén földrajzi jelzésként oltalmat élveznek.
(5)
Ennek a rendeletnek a melléklete kiegészíti a 2400/96/EK rendelet mellékletét (3),
ELFOGADTA EZT A RENDELETET:
1. cikk
A 2400/96/EK rendelet melléklete kiegészül a jelen rendelet mellékletében szereplő elnevezésekkel, és ezeket az elnevezéseket, mint oltalom alatt álló földrajzi jelzéseket (OFJ), bejegyzik a 2081/92/EGK rendelet 6. cikkének (3) bekezdésében előírt „Oltalom alatt álló eredetmegjelölések és földrajzi jelzések nyilvántartása” elnevezésű nyilvántartásba.
2. cikk
Ez a rendelet az Európai Unió Hivatalos Lapjában való kihirdetését követő 20. napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. augusztus 20-án.